
ΠΡΟΕΔΡΙΚΟ ΔΙΑΤΑΓ ΜΑ ΥΠΆΡΙΘΜ. 72 

Εφαρμογή της απόφασης 2206 (2015) του Συμ¬ 
βουλίου Ασφαλείας του Οργανισμού Ηνωμένων 
Εθνών (Ο.Η.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.Το άρθρο 25 του Καταστατικού Χάρτη του Οργανι¬ 
σμού Ηνωμένων Εθνών (Ο.Η.Ε.) όπως κυρώθηκε με τον 
Α.Ν. 585/1945 (Α'242). 

2. Το άρθρο 1 παρ. 1 του Α.Ν. 92/1967 «Περί εφαρ¬ 
μογής αποφάσεων του Συμβουλίου Ασφαλείας των 
Ηνωμένων Εθνών και περί εγκρίσεως και εφαρμογής 
συστάσεων του Συμβουλίου Ασφαλείας και της Γενικής 
Συνελεύσεως» (Α' 139). 

3. Το άρθρο 6 του Ν. 3932/2011 «Σύσταση Αρχής κα¬ 
ταπολέμησης της νομιμοποίησης εσόδων από εγκλη¬ 
ματικές δραστηριότητες και της χρηματοδότησης της 
τρομοκρατίας και ελέγχου των δηλώσεων περιουσιακής 
κατάστασης» (Α' 49). 

4. Το άρθρο 90του Κώδικα Νομοθεσίαςγιατην Κυβέρ¬ 
νηση και τα Κυβερνητικά όργανα που κυρώθηκε με το 
άρθρο πρώτο του Π.δ/τος 63/2005 (Α' 98). 

5. Τις διατάξεις του Π.δ. 70/2015 «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων, Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής, Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού 
σε Υπουργείο Οικονομίας, Ανάπτυξης και Τουρισμού 
και του Υπουργείου Παραγωγικής Ανασυγκρότησης, 
Περιβάλλοντος και Ενέργειας σε Υπουργείο Περιβάλ¬ 
λοντος και Ενέργειας, Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού» (Α' 114). 

6. Τις διατάξεις του Π.δ. 73/2015 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» (Α' 116). 

7. Την Υ6/25-9-2015 απόφαση του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 


Εσωτερικών και Διοικητικής Ανασυγκρότησης, Νικόλαο 
Τόσκα» (Β' 2109). 

8. Την, από 4-5-2015, απόφαση του Υπουργού Εξωτερι¬ 
κών υπ'αριθμ. Φ: 3401 /ΑΣ 1891 σχετικά με την απόφαση 
2206 (2015) του Συμβουλίου Ασφαλείας του Ο.Η.Ε., περί 
της Δημοκρατίας του Νοτίου Σουδάν (Α' 48). 

9. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

10. Την υπ'αριθμ. 51 /2016 γνωμοδότηση του Συμβου¬ 
λίου της Επικράτειας μετά από πρόταση των Υπουργών 
Οικονομίας, Ανάπτυξης και Τουρισμού, Εξωτερικών, Δι¬ 
καιοσύνης, Διαφάνειας και Ανθρωπίνων Δικαιωμάτων, 
Οικονομικών, Υποδομών, Μεταφορών και Δικτύων και 
Ναυτιλίας και Νησιωτικής Πολιτικής καθώς και του Ανα¬ 
πληρωτή Υπουργού Εσωτερικών και Διοικητικής Ανασυ¬ 
γκρότησης, αποφασίζουμε: 

Άρθρο 1 

1. Απαγορεύεται, από την 3η Μαρτίου 2015, ημερο¬ 
μηνία κατά την οποία υιοθετήθηκε από το Συμβούλιο 
Ασφαλείας του Ο.Η.Ε. η απόφαση 2206 (2015) και για 
περίοδο ενός έτους από την ημερομηνία αυτή, η είσοδος 
στο ελληνικό έδαφος ή η διέλευση μέσω αυτού, οποιων- 
δήποτε ατόμων που καθορίζονται από την Επιτροπή που 
συστάθηκε σύμφωνα με την παράγραφο 16 της απόφα¬ 
σης 2206 (2015) του Συμβουλίου Ασφαλείας. 

2. Τα μέτρα αυτά δεν επιβάλλονται σε βάρος ελλήνων 
υπηκόων. 

Άρθρο 2 

Τα μέτρα που επιβάλλονται με το άρθρο Ι,παρ. 1 του 
παρόντος δεν εφαρμόζονται: 

α) στις περιπτώσεις που η Επιτροπή του άρθρου 1, 
παρ.1 του παρόντος, κρίνει, κατά περίπτωση, ότι το εν 
λόγω ταξίδι δικαιολογείται για λόγους ανθρωπιστικής 
ανάγκης, συμπεριλαμβανομένων θρησκευτικών υπο¬ 
χρεώσεων, 

β) στις περιπτώσεις που η είσοδος ή η διέλευση είναι 
απαραίτητη για την εκπλήρωση δικαστικής διαδικασίας, 

γ) στις περιπτώσεις που η προαναφερθείσα Επιτροπή 
κρίνει, κατά περίπτωση, ότι η εξαίρεση θα προήγε τους 
στόχους της ειρήνης και της εθνικής συμφιλίωσης στο 
Νότιο Σουδάν και της σταθερότητας στην περιοχή. 

Άρθρο 3 

1. Δεσμεύονται χωρίς καθυστέρηση, από την 3 η Μαρ¬ 
τίου 2015, ημερομηνία κατά την οποία υιοθετήθηκε από 
το Συμβούλιο Ασφαλείας του Ο.Η.Ε. η απόφαση 2206 
(2015) και για περίοδο ενός έτους από την ημερομηνία 
αυτή, όλα τα κεφάλαια, λοιπά χρηματοοικονομικά περι¬ 
ουσιακά στοιχεία και οικονομικοί πόροι που βρίσκονται 
στο ελληνικό έδαφος, τα οποία ανήκουν ή ελέγχονται, 
άμεσα ή έμμεσα, από οποιαδήποτε άτομα ή φορείς που 
καθορίζονται από την Επιτροπή του άρθρου 1, παρ. 1 
του παρόντος ή από οποιαδήποτε άτομα ή φορείς που 
ενεργούν εκ μέρους τους ή σύμφωνα με οδηγίες τους 
ή από φορείς που ανήκουν ή ελέγχονται από αυτούς. 

2. Απαγορεύεται, επίσης, όπως τεθούν στη διάθεση, 
άμεσα ή έμμεσα προς όφελος των παραπάνω προσώ¬ 
πων, από έλληνες υπηκόους ή από πρόσωπα εντός του 
ελληνικού εδάφους, τα προαναφερθέντα ή οποιαδήποτε 
άλλα κεφάλαια, χρηματοοικονομικά περιουσιακά στοι¬ 
χεία ή οικονομικοί πόροι. 

Άρθρο 4 

Τα μέτρα που επιβάλλονται με το άρθρο 3 του παρό¬ 
ντος δεν εφαρμόζονται σε κεφάλαια, λοιπά χρηματοοι¬ 
κονομικά περιουσιακά στοιχεία ή οικονομικούς πόρους 
που οι αρμόδιες ελληνικές αρχές έχουν κρίνει ότι: 

α) Είναι αναγκαία για βασικά έξοδα, συμπεριλαμβανο¬ 
μένων των πληρωμών για τρόφιμα, ενοίκια ή υποθήκες, 
φάρμακα και ιατρική περίθαλψη, φόρους, ασφάλιστρα 
και τέλη υπηρεσιών κοινής ωφέλειας ή αποκλειστικά για 
την πληρωμή εύλογων επαγγελματικών αμοιβών και την 
απόδοση δαπανών που έχουν πραγματοποιηθεί σε σχέ¬ 
ση με την παροχή νομικών υπηρεσιών, σύμφωνα με την 
εθνική νομοθεσία, ή αμοιβών ή χρεώσεων, σύμφωνα με 
την εθνική νομοθεσία, για υπηρεσίες συνήθους κατοχής ή 
διατήρησης των δεσμευμένων κεφαλαίων, λοιπών χρημα¬ 
τοοικονομικών περιουσιακών στοιχείων και οικονομικών 
πόρων, κατόπιν γνωστοποίησης από τις αρμόδιες ελλη¬ 
νικές αρχές προς την Επιτροπή του άρθρου 1, παρ. 1 του 
παρόντος, της πρόθεσης να εγκρίνουν, όπου αρμόζει, την 
πρόσβαση σε αυτά τα κεφάλαια, λοιπά χρηματοοικονομι¬ 
κά περιουσιακά στοιχεία ή οικονομικούς πόρους και εφ' 
όσον δεν υπάρξει αρνητική απόφαση της Επιτροπής εντός 
πέντε εργασίμων ημερών από αυτή τη γνωστοποίηση. 

β) Είναι αναγκαία για έκτακτα έξοδα, υπό την προϋ¬ 
πόθεση ότι η απόφαση αυτή έχει γνωστοποιηθεί από 
τις αρμόδιες ελληνικές αρχές στην Επιτροπή και έχει 
εγκριθεί από αυτή. 

γ) Είναι αντικείμενα δικαστικής, διοικητικής ή διαιτητι¬ 
κής δέσμευσης ή απόφασης. Στην περίπτωση αυτή, τα εν 
λόγω κεφάλαια, λοιπά χρηματοοικονομικά περιουσιακά 
στοιχεία και οικονομικοί πόροι μπορούν να χρησιμο¬ 
ποιηθούν για την ικανοποίηση αυτής της δέσμευσης ή 
απόφασης, υπό την προϋπόθεση ότι η δέσμευση ή η 
απόφαση εξεδόθη πριν από την 3η Μαρτίου 2015, ημε¬ 
ρομηνία κατά την οποία υιοθετήθηκε από το Συμβούλιο 
Ασφαλείας του Οργανισμού Ηνωμένων Εθνών (Ο.Η.Ε.) η 
απόφαση 2206 (2015), δεν είναι προς όφελος προσώπου 
που έχει καθοριστεί από την Επιτροπή και έχει γνωστο¬ 
ποιηθεί από τις αρμόδιες ελληνικές αρχές στην Επιτροπή. 


Άρθρο 5 

Οι αρμόδιες ελληνικές αρχές μπορούν να επιτρέψουν 
την πίστωση στους λογαριασμούς που έχουν δεσμευθεί, 
βάσει των διατάξεων του άρθρου 3 του παρόντος, τόκων 
ή άλλων εσόδων που οφείλονται στους λογαριασμούς 
αυτούς ή πληρωμών που οφείλονται βάσει συμβάσε¬ 
ων, συμφωνιών ή υποχρεώσεων που έχουν συναφθεί ή 
προέκυψαν πριν από την 3η Μαρτίου 2015, ημερομηνία 
κατά την οποία οι λογαριασμοί αυτοί υπήχθησαν στις 
διατάξεις του άρθρου 3 του παρόντος, υπό την προϋ¬ 
πόθεση ότι οποιοιδήποτε τέτοιοι τόκοι, λοιπά έσοδα και 
πληρωμές συνεχίζουν να υπάγονται στις διατάξεις του 
άρθρου 3 του παρόντος και παραμένουν δεσμευμένοι. 

Άρθρο 6 

Τα μέτρα του άρθρου 3 του παρόντος δεν εμποδίζουν 
καθορισμένο πρόσωπο από το να καταβάλει πληρωμή 
που οφείλεται βάσει σύμβασης που συνάφθηκε πριν από 
τον καθορισμό του εν λόγω προσώπου, υπό την προϋπό¬ 
θεση ότι οι αρμόδιες ελληνικές αρχές έχουν κρίνει ότι η 
πληρωμή δεν εισπράττεται, άμεσα ή έμμεσα, από πρό¬ 
σωπο που έχει καθοριστεί σύμφωνα με το άρθρο 3 του 
παρόντος και μετά από γνωστοποίηση, από τις αρμόδιες 
ελληνικές αρχές προς την Επιτροπή του άρθρου 1, παρ. 
1 του παρόντος, της πρόθεσης να προβούν σε τέτοιες 
πληρωμές ή να τις εισπράξουν ή να εγκρίνουν, όπου 
αρμόζει, την αποδέσμευση κεφαλαίων, λοιπών χρημα¬ 
τοοικονομικών περιουσιακών στοιχείων ή οικονομικών 
πόρων για το σκοπό αυτό, δέκα εργάσιμες ημέρες πριν 
από την εν λόγω έγκριση. 

Άρθρο 7 

1. Τα μέτρα του άρθρου 1, παρ. 1 του παρόντος εφαρ¬ 
μόζονται στα άτομα και τα μέτρα του άρθρου 3 του 
παρόντος εφαρμόζονται στα άτομα και στους φορείς 
που καθορίζονται σε σχέση με τα μέτρα αυτά από την 
Επιτροπή του άρθρου 1, παρ. 1 του παρόντος, σύμφωνα 
με την παράγραφο 16, εδάφια (γ) και (δ) της απόφασης 
2206 (2015), αντίστοιχα, ως υπεύθυνοι για, ή συμμετέ- 
χοντες σε ή εμπλεκόμενοι, άμεσα ή έμμεσα, σε πράξεις 
ή πολιτικές που απειλούν την ειρήνη, την ασφάλεια ή τη 
σταθερότητα του Νοτίου Σουδάν. 

2. Οι πράξεις ή πολιτικές που αναφέρονται στην πα¬ 
ράγραφο 1 ανωτέρω μπορεί να περιλαμβάνουν, χωρίς, 
ωστόσο, να περιορίζονται σε αυτές: 

(α) πράξεις ή πολιτικές που έχουν ως σκοπό ή απο¬ 
τέλεσμα την επέκταση ή διεύρυνση της σύρραξης στο 
Νότιο Σουδάν ή την παρακώλυση της συμφιλίωσης ή των 
ειρηνευτικών συνομιλιών ή διαδικασιών, συμπεριλαμβα¬ 
νομένων των παραβιάσεων της Συμφωνίας Κατάπαυσης 
των Εχθροπραξιών, 

(β) πράξεις ή πολιτικές που απειλούν τις μεταβατικές 
συμφωνίες ή υπονομεύουν την πολιτική διαδικασία στο 
Νότιο Σουδάν, 

(γ) το σχεδίασμά, την καθοδήγηση ή την τέλεση πρά¬ 
ξεων που παραβιάζουν το εφαρμοστέο διεθνές δίκαιο 
των ανθρωπίνων δικαιωμάτων ή το διεθνές ανθρωπι¬ 
στικό δίκαιο ή πράξεων που αποτελούν προσβολές των 
ανθρωπίνων δικαιωμάτων, στο Νότιο Σουδάν, 

(δ) τη στόχευση αμάχων, συμπεριλαμβανομένων γυ¬ 
ναικών και παιδιών, μέσω της τέλεσης πράξεων βίας 
(συμπεριλαμβανομένης της δολοφονίας, του ακρωτη¬ 
ριασμού, των βασανιστηρίων ή του βιασμού ή άλλου 
είδους σεξουαλικής βίας), απαγωγών, αναγκαστικής 
εξαφάνισης, αναγκαστικής εκτόπισης ή επιθέσεων σε 
σχολεία, νοσοκομεία, χώρους θρησκευτικής λατρείας ή 
χώρους όπου οι άμαχοι ζητούν καταφύγιο, ή μέσω συ¬ 
μπεριφοράς που θα συνιστούσε σοβαρή προσβολή ή 
παραβίαση των ανθρωπίνων δικαιωμάτων ή παραβίαση 
του διεθνούς ανθρωπιστικού δικαίου, 

(ε) τη χρήση ή στρατολόγηση παιδιών από ένοπλες 
ομάδες ή ένοπλες δυνάμεις στο πλαίσιο της ένοπλης 
σύρραξης στο Νότιο Σουδάν, 

(στ) την παρακώλυση των δραστηριοτήτων των δι¬ 
εθνών ειρηνευτικών, διπλωματικών ή ανθρωπιστικών 
αποστολών στο Νότιο Σουδάν, συμπεριλαμβανομένου 
του Μηχανισμού Εποπτείας και Επαλήθευσης της Διακυ¬ 
βερνητικής Αρχής για την Ανάπτυξη ή της παράδοσης ή 
διανομής ή της πρόσβασης σε ανθρωπιστική βοήθεια, 
(ζ) επιθέσεις κατά των αποστολών των Ηνωμένων 
Εθνών, των διεθνών φορέων ασφαλείας ή άλλων ειρη¬ 
νευτικών επιχειρήσεων ή ανθρωπιστικού προσωπικού, ή 
(η) την τέλεση πράξεων, άμεσα ή έμμεσα, για ένα άτο¬ 
μο ή φορέα που έχει καθοριστεί από την Επιτροπή ή εκ 
μέρους αυτού. 

3. Τα μέτρα των άρθρων 1, παρ. 1 και 3 του παρόντος 
εφαρμόζονται στα άτομα που καθορίζονται από την Επι¬ 
τροπή του άρθρου 1, παρ. 1 του παρόντος, αναφορικά με 
τα μέτρα αυτά, τα οποία ηγούνται οποιοσδήποτε φορέα, 
συμπεριλαμβανομένης οποιοσδήποτε νοτιοσουδανικής 
κυβερνητικής ομάδας, αντικυβερνητικής ομάδας, ομά¬ 


δας πολιτοφυλακής ή άλλης ομάδας που έχει εμπλακεί σε 
οποιαδήποτε από τις δραστηριότητες που περιγράφο- 
νται στις παραγράφους 1 και 2 του παρόντος ή της οποί¬ 
ας τα μέλη έχουν εμπλακεί σε τέτοιες δραστηριότητες. 

Στον Υπουργό Εξωτερικών αναθέτουμε τη δημοσίευ¬ 
ση του παρόντος διατάγματος, στον ίδιο δε Υπουργό 
και στους Υπουργούς Εσωτερικών και Διοικητικής Ανα¬ 
συγκρότησης, Οικονομίας, Ανάπτυξης και Τουρισμού, 
Δικαιοσύνης, Διαφάνειας και Ανθρωπίνων Δικαιωμάτων, 
Οικονομικών, Υποδομών, Μεταφορών και Δικτύων και 
Ναυτιλίας και Νησιωτικής Πολιτικής την εκτέλεσή του. 

Αθήνα, 12 Ιουλίου 2016 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 


Οι Υπουργοί 


Αναπληρωτής Υπουργός 
Εσωτερικών και 
Διοικητικής Ανασυγκρότησης 

ΝIΚΟΛΑΟΣ ΤΟΣΚΑΣ 

Εξωτερικών 

ΝΙΚΟΛΑΟΣ ΚΟΤΖΙΑΣ 

Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 


Οικονομίας, Ανάπτυξης 
καιΤουρισμού 

ΓΕΩΡΓΙΟΣ ΣΤΑΘΑΚΗΣ 

Δικαιοσύνης, Διαφάνειας 
και Ανθρωπίνων Δικαιωμάτων 

ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ 

Υποδομών, Μεταφορών 
και Δικτύων 

ΧΡΗΣΤΟΣ ΣΠΙΡΤΖΗΣ 


Ναυτιλίας και Νησιωτικής Πολιτικής 

ΘΕΟΔΩΡΟΣ ΔΡΙΤΣΑΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Α' 131/18.07.2016 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ καθώς και διάφορες πληροφορίες που σχετίζονται με 
αυτά, διατίθενται δωρεάν από την ιστοσελίδα νννννν.θΐ.ςτ. Για τα ΦΕΚ που δεν έχουν ψη¬ 
φιοποιηθεί και καταχωρισθεί στην πιο πάνω ιστοσελίδα δίνεται η δυνατότητα δωρεάν απο¬ 
στολής με ηλεκτρονικό ταχυδρομείο, μετά από αίτηση που υποβάλλεται ηλεκτρονικά με τη 
συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ιλ/6 όπΐ35ίθΓ.6ί(α>6ί.α ϊ με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής ΔημοσιευτέαςΎλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρεί¬ 
τε στην ιστοσελίδα. Επίσης στην ιστοσελίδα μπορείτε να αναζητήσετε πληροφορίες 
σχετικά με την πορεία δημοσίευσης των εγγράφων, εφόσον γνωρίζετε τον Κωδικό Αριθ¬ 
μό Δημοσιεύματος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που 
πληρούν τις προϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θ 1.{|Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<·6ΐ@βί·9Γ 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 καιτηλεφ. κέντρο 210 5279000) ννβΙ>ιπ35ΐθΓ.θΙ@θ1.9Γ 
Παραλαβής Δημ.Ύλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3ηιιπ3ΐ6ί3@6ΐ.9ΐ' 



























